הנוגף את האשה ויצאו ילדיה אע"פ שלא נתכוין חייב לשלם דמי ולדות לבעלה ונזק וצער לאשה וכיצד משערין דמי ולדות שמין את האשה כמה היתה יפה עד שלא ילדה וכמה היא יפה משילדה ונותנים לבעל <i>(וצער ונזק משערין כמה תפחת האשה ונכחשת יותר כשהיא מפלת ע"י הכאה משילדה כדרכה וכן בשבת וריפוי אם צריכה לכך) (טור ס"ד) (ועיין באבן העזר ס" פ"ג) </i>ואם מת הבעל נותנים ליורשיו <i>(שם ברמב"ם ד"ב)</i> ואם נגפה אחר מיתת הבעל נותנים אף דמי ולדות לאשה<i> (וי"א דהוא של יורשיו) (טור בשם הראב"ד והרא"ש): </i>